**CONSISTORI INFANTIL**

A principi de curs la nostra tutora ens va començar a parlar del Consitori Infantil de Torelló. Ens va dir que havien de sortir tres regidors per aquest curs.

El primer que vam fer va ser presentar-nos candidats de la classe. Com que érem molts candidats vam fer sis partits polítics amb un líder cadascun. Cada partit va fer un programa electoral elaborat amb un PowerPoint, el vam presentar i, democràticament, vam sortir elegits l’Aroa, en David i en Biel. Això ho vam fer totes les escoles de Torelló, els alumnes de 6è.

Al llarg del curs hem fet reunions:

La primera vam anar a la sala de plens, on seuen els regidors de veritat, i allà ens van donar un pin amb l’escut de Torelló i una carpeta per posar els treballs de classe pel Consistori Infantil. Vam haver de comprometre’ns a ser bons regidors.

A la segona reunió ja vam parlar sobre Benestar Social i economia. També vam fer una bústia per l’escola, per posar-hi propostes per millorar Torelló. També ens van dir que a l’escola haviem de dibuixar un logo pel Consitori Infantil.

A la tercera vam triar els logos més bonics i adequats i la pel·lícula que es projectarà al Cinema a la Fresca de la Festa Major.

El dia 9 de juny vam anar al ple de clausura al Teatre Cirvianum, en el qual vam explicar tot el que havíem fet durant al curs i la nostra opinió sobre el Consistori Infantil. En acabar ens vam fer una foto i ens van donar un diploma.

La nostra experiència és positiva i ens ha agradat perquè hem pogut conèixer a l’alcalde Santi Vivet, a l’Emili i a la Núria.

A nosaltres ens ha encantat ser regidors perquè hem après moltes coses i també a ser responsables. Recomanem als de 5è que s’animin.